CELEX: 62022CN0035
Language: fi
Date: 2022-01-17 00:00:00
Title: Asia C-35/22: Ennakkoratkaisupyyntö, jonka Audiencia Provincial de Málaga (Espanja) on esittänyt 17.1.2022 – CAJASUR Banco S.A. v. JO ja IM

25.4.2022   
            
            
               FI
            
            
               Euroopan unionin virallinen lehti
            
            
               C 171/16
            
         
      Ennakkoratkaisupyyntö, jonka Audiencia Provincial de Málaga (Espanja) on esittänyt 17.1.2022 – CAJASUR Banco S.A. v. JO ja IM
      (Asia C-35/22)
      (2022/C 171/20)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Provincial de Málaga
      
         Pääasian asianosaiset
      
      
         Valittaja: CAJASUR Banco S.A.
      
         Vastapuolet: JO ja IM
      
         Ennakkoratkaisukysymykset
      
      
                  1)
               
               
                  Onko tehokasta oikeussuojaa koskevan oikeuden ja Euroopan unionin perusoikeuskirjan 47 artiklan vastaista vaatia kuluttajalta, että tämä on ennen oikeudenkäyntiä esittänyt oikeudenkäynnin ulkopuolisen vaatimuksen, jotta tietyn yleisen sopimusehdon toteamisella pätemättömäksi sen kohtuuttomuuden vuoksi olisi kaikki ne korvausvaikutukset (mukaan lukien oikeudenkäyntikulujen korvaaminen), jotka liittyvät tähän pätemättömyyteen kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 6 artiklan 1 kohdan nojalla?
               
            
                  2)
               
               
                  Onko täyttä korvausta koskevan oikeuden ja Euroopan unionin oikeuden tehokkuuden sekä edellä mainitun direktiivin 6 artiklan 1 kohdan mukaista, että määritetään kulujen (mukaan lukien oikeudenkäyntikulut) korvaamisen peruste, joka riippuu siitä, onko kuluttaja esittänyt finanssilaitokselle ennen oikeudenkäyntiä oikeudenkäynnin ulkopuolisen vaatimuksen kyseisen sopimusehdon poistamiseksi?
               
            
         (1)  EYVL 1993, L 95, s. 29.